
הכנסת השבע-עשרה






נוסח לא מתוקן

מושב רביעי

פרוטוקול 
מישיבת ועדת הכספים

מיום רביעי, י' בשבט התשס"ט (4 בפברואר 2009) בשעה 12:00
סדר היום: תקנות הגנת הצומח (יבוא צמחים, מוצרי צמחים, נגעים ואמצעי לוואי), התשס"ט-2009

נכחו:
חברי הוועדה:

אבישי ברוורמן – היו"ר

מוזמנים:
עו"ד תמי מור

- לשכה משפטית, משרד החקלאות ופיתוח הכפר

שלומית ציוני

- ממונה על הגנת הצומח, משרד החקלאות ופיתוח הכפר

ייעוץ משפטי:

מרב תורג'מן

מנהל הוועדה:

טמיר כהן
רשמת פרלמנטרית:

יפה קרינצה

תקנות הגנת הצומח (יבוא צמחים, מוצרי צמחים, נגעים ואמצעי לוואי), 
התשס"ט-2009

היו"ר אבישי ברוורמן:
אני פותח את הישיבה בנושא תקנות הגנת הצומח (יבוא צמחים, מוצרי צמחים, נגעים ואמצעי לוואי), התשס"ט-2009. מי מציג?

שלומית ציוני:

אנחנו עוסקים הרבה שנים בתקנות הצמחים, שמסדירות את כל הנושא של הסחר  בצמחים, יבוא צמחים לישראל. התקנות עברו כבר את ועדת הכלכלה במרץ 2008, ויש שני סעיפים בתקנות שמתייחסים לנושא האגרות. בשני הסעיפים האלה אנחנו זקוקים לאישור הוועדה הזאת. 

היו"ר אבישי ברוורמן:
תודה. 

תמי מור:


אנחנו רוצים לעשות תיקון באותן שתי תקנות. זה מתואם עם האוצר, אבל אני רוצה את אישור הוועדה. בתקנות הקיימות יש סעיף שמדבר על כך שהמנהל רשאי לפטור מתשלום אגרה משלוחים המיועדים למוסדות צדקה. לא השתמשו בתקנות האלה ולא הוספנו אותן, אבל דווקא לאחרונה, בנושא של הסיוע ההומניטארי לעזה, אנחנו משתמשים בזה. אני רוצה להוסיף את הדבר הזה, יש לי אפילו את הנוסח. 

היו"ר אבישי ברוורמן:

 קיבלתי, תודה רבה. 

מרב תורג'מן:


מבחינתנו התקנות בסדר. אין לנו הערות. 

תמי מור:

אנחנו מוסיפים שלמנהל יהיה פטור, בסעיפים 4 ו-9, כמו שיש לו בתקנות הנוכחיות. 

מרב תורג'מן:


והסכומים נשארים אותם סכומים. 

תמי מור:

כן, כפי שהגשנו לוועדה. 

מרב תורג'מן:


בסדר. 

היו"ר אבישי ברוורמן:

אני מצביע על התקנות, כולל התיקונים שהציגה עורכת הדין מור, ומאשר אותן פה אחד. תודה רבה, אני נועל את הישיבה. 

